סבב מינויים בקבוצת שגריר שירותי רכב: יובל שיבר (43) מונה להיות סמנכ"ל מכירות של שגריר. שיבר מועסק בשגריר משנת 1996 ומילא מגוון תפקידים בחטיבת השירות והתפעול. בתפקידו האחרון ניהל והוביל את מערך המכירות וקשרי הביטוח של הקבוצה.
בנוסף, מינתה שגריר את לירון דהן לסמנכ"לית ארגון ושיטות ואסטרטגיה. דהן (35) מילאה מגוון תפקידים בניהול, שירות ותפעול במגוון חברות מובילות במשק ועסקה בפרויקטים חוצי ארגון בשלל תפקידים, כולל חברת ייעוץ בבעלותה. לירון בעלת תואר ראשון בהנדסת ביוטכנולוגיה.
קבוצת שגריר שירותי רכב הינה החברה המובילה בארץ בתחום השירותים לחברות הביטוח. שגריר מספקת משנת 1984 שירותים שונים לחברות הביטוח הכוללים שירותי דרך, שירותים לדירה, הפעלת מרכזי שירות לרכב ושירותים נוספים. בנוסף, מעניקה החברה שירותי שיתוף והשכרת רכבים באמצעות החברה הבת, "קאר2גו", ללקוחות מהציבור הרחב לפרקי זמן קצרים. ביוני 2016 חילקה שגריר כדיבידנד בעין לבעלי מניות פוינטר והחלה להיסחר בבורסה לניירות ערך בתל אביב.